Diari Oficial de la Generalitat Valenciana


Sumari del DOGV 8736, del 10-02-2020 (2020/1017)

RESOLUCIÓ de 15 de gener de 2020, del director general de Medi Natural i d'Avaluació Ambiental, per la qual s'actualitza el Catàleg d'Arbres Monumentals i Singulars de la Comunitat Valenciana
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8736

Data del DOGV
:   10-02-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/1017


Data del document
:   15-01-2020

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica
    * protecció del paisatge
    * protecció del medi ambient
    * legislació
    * arbre

RESOLUCIÓ de 15 de gener de 2020, del director general de Medi Natural i d'Avaluació Ambiental, per la qual s'actualitza el Catàleg d'Arbres Monumentals i Singulars de la Comunitat Valenciana [2020/1017]  
El Catàleg d'arbres monumentals i singulars de la Comunitat Valenciana, creat a l'empara de la Llei 4/2006, de 19 de maig, de la Generalitat, de Patrimoni Arbori Monumental de la Comunitat Valenciana, va ser publicat en virtut de l'Ordre 22/2012, de 13 de novembre, de la Conselleria d'Infraestructures, Territori i Medi Ambient i va ser actualitzat posteriorment mitjançant les Resolucions d'11 de desembre de 2013 i 10 d'octubre de 2016, de la Direcció General de Medi natural i d'Avaluació Ambiental, per les quals es modificava l'esmentat Catàleg.  
  
El Catàleg d'Arbres Monumentals i Singulars de la Comunitat Valenciana és un instrument dinàmic i la informació que conté es revisada i ampliada periòdicament. Amb l'objectiu de donar-lo a conéixer de manera actualitzada, en virtut de la disposició addicional única que contempla l'esmentada Ordre 22/2012, es faculta al Director General competent en matèria d'arbres monumentals a modificar el Catàleg d'Arbres Monumentals i Singulars de la Comunitat Valenciana, competència que recau en la Direcció General de Medi Natural i d'Avaluació Ambiental, d'acord amb el que s'estableix el Decret 158/2015, de 18 de setembre, del Consell, modificat pel Decret 80/2016, d'1 de juliol, pel qual s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural, que en l'article 14 diu que la conservació i gestió del patrimoni arbori monumental valencià correspon al CIEF (Centre per a la Investigació i l'Experimentació Forestal), departament que forma part de la nomenada Direcció General.   
És per tot això que, resolc  
  
Primer. Objecte  
Establir les pertinents modificacions del Catàleg d'Arbres Monumentals i Singulars de la Comunitat Valenciana, la versió actualitzada del qual s'annexa a esta resolució. Les modificacions seran publicades també a la pàgina web de la Conselleria d'Agricultura, Desenvolupament Rural, Emergència Climàtica i Transició Ecològica  
  
  
Segon. Publicació  
Publicar en el Diari Oficial de la Generalitat Valenciana esta resolució.  
  
València, 15 de gener de 2020.- El director general de Medi Natural i d'Avaluació Ambiental: Francisco Javier Quesada Ferre.